section_heading: Povijest
paragraph_text: Do rimskih osvajanja stanovništvo prostora današnje Nizozemske štovalo je germanske i keltske bogove. S rimskim osvajanjima dolazi utjecaj starorimske vjere. Od 2. do 5. stoljeća u ove se krajeve širi kršćanstvo. Pokrštena je do kraja u srednjem vijeku. Pripadala je krugu zapadnog kršćanstva. Nakon velike podjele, ovaj prostor dio je rimokatoličkog svijeta. Zapadni raskol i blizina zemalja sklonih papi u Avignonu utjecala je na vjerski život u Nizozemskoj. Pojava protestantizma zahvatila je Španjolsku Nizozemsku, koja je obuhvaćala današnju Belgiju i Nizozemsku. Podjela je izvršena po vjerskom ključu, tako da je u Nizozemskoj završili oni krajevi s većim udjelom protestanata. Do pojave protestantizma pripadala je zapadnoj, Rimokatoličkoj Crkvi.